**ნუ სძრახავ ...**

ანკარა წყარო, მდინარე წყნარად,

შვილი ზურმუხტის და ლაჟვარდების,

წვიმიან დარში მიდამოს ზარავს

და აიმღვრევა თითქოს დარდებით...

ყვავილი, ნაზი და უცოდველი,

დილით თრთვილული უწმინდეს ნამით,

ხვალ უნდა დაჭკნეს...

მაგრამ ფოთლები? -

მისი ფოთლეიც სავსეა შხამით!

აკვანში ჩაკრულ ტიტინა ბალღსაც

აიტანს ზოგჯერ ბოროტი ჟინი,

თვალთა ლაჟვარდი ექცევა თალხად

და სათამაშოს ამტვრევს ყიჟინით...

მაშ რატომ სძრახავ გულმართალ მგოსანს, -

ოდეს არ გიფენს ბილიკზე ვარდებს,

მიაპყარ სმენა მოწყენის დროსაც,

რომ სიხარული მისი გიყვრდეს!

23.VIII. 40 წ.

თვალადი.